Diari Oficial de la Generalitat Valenciana


Sumari del DOGV 1737, del 04-03-1992 (1992/824131)

ACORD de 17 de febrer de 1992, del Govern Valencià, pel qual cessa un membre del Consell d'Administració de l'Institut Valencià d'Habitatge, SA, i nomena un nou membre integrant de l'esmentat Consell.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1737

Data del DOGV
:   04-03-1992

Secció del DOGV
:   AUTORITATS I PERSONAL

Número del document
:   1992/824131


Data del document
:   17-02-1992

Organisme emissor


Tipus de document
:   Acord

Acord de 17 de febrer de 1992, del Govern Valencià, pel qual separa del càrrec un membre del Consell d'Administració de l'Institut Valencià d'Habitatge, SA, i nomena un nou membre integrant de l'esmentat Consell.  
El Govern Valencià, en la reunió del dia 17 de febrer de 1992, va adoptar l'acord següent:  
Segons l'article 21.b) de la Llei 5/1983 de 30 de desembre, correspon al Govern Valencià designar les persones que han de formar part dels òrgans d'administració de les empreses públiques dependents de la comunitat autònoma, llevat que una llei n'atribuesca la designació a un altre òrgan.  
La Generalitat Valenciana és la sòcia fundadora única de l?Institut Valencià d'Habitatge, SA, és per això que el Govern Valencià pot constituir-se en junta general universal d'aquest i nomenar els membres del consell d'administració segons el que estableixen els estatuts d'aquesta societat, aprovats pel Decret 61/1987, d'11 de maig, del Govern Valencià.  
L'article 131 del Reial Decret Legislatiu 1564/1989, de 22 de desembre, que aprova el text refós de la Llei de Societats Anònimes, estableix que la separació dels administradors podrà acordar-la en qualsevol moment la junta general.  
En virtut d'això, el Govern Valencià, constituït en junta general universal de l?Institut Valencià d'Habitatge, SA, accepta aquests punts com a ordre del dia de la reunió:  
1. Cessament, a petició pròpia, com a membre del consell d'administració, del Sr. Fernando García Gómez.  
2. Designació com a membre del consell d'administració del Sr. R. Francisco Oltra Climent, Director General de Serveis i Gestió Informàtica de la Conselleria d'Economia i Hisenda.  
3. Facultar el president del consell d'administració perquè eleve a document públic aquest acord.  
4. Autoritzar el secretari del consell d'administració perquè certifique el contingut de l'acta d'aquesta junta general universal els acords que s'hi adopten.  
Com que es tracta d'una societat pública de la Generalitat Valenciana, i aquesta és l?únic soci, i ja que es troba present tot el capital de la societat, s'acorda, per unanimitat, donar caràcter de junta general universal a aquesta reunió.  
Després de la deliberació dels assumptes de l'ordre del dia i sense que s'haja sol·licitat constància de cap de les intervencions dels assistents, el Govern Valencià, després del debat oportú, com a junta general universal,  
ACORDA:  
1. Separar, a petició pròpia, com a membre del consell d'administració, el Sr. Fernando García Gómez.  
2. Designar, com a membre del consell d'administració, el Sr. R. Francisco Oltra Climent, Director General de Serveis i Gestió Informàtica de la Conselleria d'Economia i Hisenda.  
3. Facultar el president del consell d'administració perquè execute els acords presos en aquesta reunió, amb aquesta finalitat ha d'atorgar les escriptures públiques corresponents i les correccions necessàries fins aconseguir-ne la inscripció en el Registre Mercantil.  
4. Autoritzar el secretari del consell d'administració perquè certifique el contingut de l'acta d'aquesta junta general universal i els acords que s'hi adopten.  
Aquests acords es transcriuen literalment.  
No havent-se tractat més assumptes que els designats a l?ordre del dia, s'aprova aquesta acta de la junta general universal de l?Institut Valencià d'Habitatge, SA.  
Aquest acord es publicarà al Diari Oficial de la Generalitat Valenciana.  
Valencia, 17 de febrer de 1992.  
El Conseller Secretari del Govern Valencià,  
EMERIT BONO I MARTINEZ